Hilketak Gazako laguntzaren banaketan (2025)

Hilketak Gazako laguntzaren banaketan. 2025eko maiatzaren 27tik, 800 zibil palestinar baino gehiago hil eta beste milaka zauritu dira Gazako Zerrendan ezarritako laguntza banatzeko gune berrietara joaterakoan.https://www.reuters.com/world/middle-east/875-palestinians-killed-near-aid-sites-says-un-human-rights-office-2025-07-15 Horiek Gazako Fundazio Humanitarioak (Gaza Humanitarian Foundation) (GHF) koordinatzen ditu, Estatu Batuek eta Israelek babestuta. Hilketak Israelgo Defentsa Indarren (FDI), GHFk kontratatutako segurtasun indarren eta banda armatuen erasoen ondorio izan dira. https://news.un.org/en/story/2025/06/1164846https://orain.eus/eu/aktualitatea/mundua/2025/05/27/nahasmena-eta-etsipena-aebek-eta-israelek-bultzatutako-fundazioaren-laguntza-banaketan-gazan

Hainbat lekukotasunen arabera, ikerketa batean jasoak, Associated Press agentzia estatubatuarrak uztailaren hasieran jakinarazi zuen mertzenario estatubatuarrek, banaketa leku horiek ziurtatzeko errekrutatuta, eta "sarritan kontrolik gabe, oso armatuta eta itxuraz edozer egiteko eskubidearekin",https://www.off-investigation.fr/gaza-des-sous-traitants-americains-cibleraient-deliberement-des-civils tiro egin eta granadak jaurti zituztela palestinar gosetuen aurka.https://fr.euronews.com/2025/07/03/gaza-des-sous-traitants-americains-auraient-tire-deliberement-sur-des-palestiniens-lors-de

 «Sarraski antolatua» 
Gazan laguntza humanitarioaren banaketa guneak «sarraski antolatuen jokaleku» bihurtu zirela salatu zuen Mugarik Gabeko Medikuak gobernuz kanpoko erakundeak. Abuztu hasieran kaleratutako txosten batean azaldu zenez, Gaza Humanitarian Foundation maiatz amaieran zerrendan laguntza banatzen hasi zenetik, Israelgo armadak «joera argi bat izan zuen», eta banaketa guneetan «indarkeria» erabili zuen «palestinar gosetuen» aurka. Maiatzetik, laguntza jasotzera joandako 1.700 palestinar baino gehiago hil zituen Israelgo armadak, Gazako Osasun Ministerioak zabaldutako datuen arabera. MSFk exijitu zuen bertan behera utz zezatela banaketa sistema hori, eta Nazio Batuen Erakundeak kudeatu zezala laguntza humanitarioaren banaketa.https://www.berria.eus/mundua/gazan-laguntza-banatzeko-sistema-sarraski-antolatu-bat-bilakatu-dela-salatu-du-msfk_2145570_102.html

 Sarraski batzuk 
Sarraski nagusiak data hauetan eman dira (datuak gutxibeherakoak dira):
 Maiatzaren 27an: 10 hildako, 62 zauritu.
 Ekainaren 1ean (Witkoff-eko sarraskia): 32 hildako, 250 zauritu.
 Ekainaren 8an: 13 hildako, 173 zauritu.
 Ekainaren 9 eta 10: 50 hildako eta 306 zauritu.
 Ekainaren 11: 25 hildako.
 Ekainaren 12tik 14ra: 55 hildako, milaka zauritu.
 Ekainaren 15: 17 hildako.
 Ekainaren 16: 23 hildako, 200 zauritu.
 Ekainaren 17: 59 hildako, 221 zauritu.

 Erreferentziak 

 Kanpo estekak 

Kategoria:2025 Palestinan
Kategoria:Tiroketa masiboak
Kategoria:Sarraskiak
Kategoria:Gaza-Israel gatazka
Kategoria:Gizaldeko krisialdiak
Kategoria:Masa hilketa
Kategoria:Israelen gerra krimenak